अर्थशास्त्रम्/अधिकरणम् १/अध्यायः १०
मन्त्रि-पुरोहित-सखः सामान्येष्वधिकरणेषु स्थापयित्वाअमात्यानुपधाभिः शोधयेत्  ।। ०१.१०.०१  ।।
 पुरोहितं अयाज्य-याजन-अध्यापने नियुक्तं अमृष्यमाणं राजाअवक्षिपेत्  ।। ०१.१०.०२  ।।
 स सत्त्रिभिः शपथ-पूर्वं एकैकं अमात्यं उपजापयेत् "अधार्मिको अयं राजा । साधु धार्मिकं अन्यं अस्य तत्-कुलीनं अपरुद्धं कुल्यं एक-प्रग्रहं सामन्तं आटविकं औपपादिकं वा प्रतिपादयामः । सर्वेषां एतद्रोचते । कथं वा तव" इति   ।। ०१.१०.०३  ।।
 प्रत्याख्याने शुचिः इति धर्म-उपधा   ।। ०१.१०.०४  ।।
 सेना-पतिरसत्-प्रग्रहेणावक्षिप्तः सत्त्रिभिरेकैकं अमात्यं उपजापयेत्लोभनीयेनार्थेन राज-विनाशाय । "सर्वेषां एतद्रोचते । कथं वा तव" इति   ।। ०१.१०.०५  ।।
 प्रत्याख्याने शुचिः इत्यर्थ-उपधा   ।। ०१.१०.०६  ।।
 परिव्राजिका लब्ध-विश्वासाअन्तःपुरे कृत-सत्कारा महा-मात्रं एकैकं उपजपेत् "राज-महिषी त्वां कामयते कृत-समागम-उपाया । महानर्थश्च ते भविष्यति" इति   ।। ०१.१०.०७  ।।
 प्रत्याख्याने शुचिः इति काम-उपधा   ।। ०१.१०.०८  ।।
 प्रहवण-निमित्तं एको अमात्यः सर्वानमात्यानावाहयेत्  ।। ०१.१०.०९  ।।
 तेनौद्वेगेन राजा तानवरुन्ध्यात्  ।। ०१.१०.१०  ।।
 कापटिकश्चात्र पूर्व-अवरुद्धस्तेषां अर्थ-मान-अवक्षिप्तं एकैकं अमात्यं उपजपेत् "असत्प्रवृत्तो अयं राजा । साध्वेनं हत्वाअन्यं प्रतिपादयामः । सर्वेषां एतद्रोचते । कथं वा तव" इति   ।। ०१.१०.११  ।।
 प्रत्याख्याने शुचिः इति भय-उपधा   ।। ०१.१०.१२  ।।
 तत्र धर्म-उपधा-शुद्धान्धर्म-स्थीय-कण्टक-शोधनेषु कर्मसु स्थापयेत् । अर्थ-उपधा-शुद्धान्समाहर्तृ-सम्निधातृ-निचय-कर्मसु । काम-उपधा शुद्धान्बाह्य-आभ्यन्तर-विहार-रक्षासु । भय-उपधा-शुद्धानासन्न-कार्येषु राज्ञः   ।। ०१.१०.१३  ।।
 सर्व-उपधा-शुद्धान्मन्त्रिणः कुर्यात्  ।। ०१.१०.१४  ।।
 सर्वत्राशुचीन्खनि-द्रव्य-हस्ति-वन-कर्म-अन्तेषु उपयोजयेत्  ।। ०१.१०.१५  ।।
 त्रिवर्ग-भय-संशुद्धानमात्यान्स्वेषु कर्मसु   ।। ०१.१०.१६अ ब  ।।
 अधिकुर्याद्यथा शौचं इत्याचार्या व्यवस्थिताः   ।। ०१.१०.१६च्द्  ।।
 न त्वेव कुर्यादात्मानं देवीं वा लक्ष्यं ईश्वरः   ।। ०१.१०.१७अ ब  ।।
 शौच-हेतोरमात्यानां एतत्कौटिल्य-दर्शनं   ।। ०१.१०.१७च्द्  ।।
 न दूषणं अदुष्टस्य विषेणैवाम्भसश्चरेत्  ।। ०१.१०.१८अ ब  ।।
 कदाचिद्द्हि प्रदुष्टस्य नाधिगम्येत भेषजं   ।। ०१.१०.१८च्द्  ।।
 कृता च कलुषा-बुद्धिरुपधाभिश्चतुर्विधा   ।। ०१.१०.१९अ ब  ।।
 नागत्वाअन्तं निवर्तेत स्थिता सत्त्ववतां धृतौ   ।। ०१.१०.१९च्द्  ।।
 तस्माद्बाह्यं अधिष्ठानं कृत्वा कार्ये चतुर्विधे   ।। ०१.१०.२०अ ब  ।।
 शौच-अशौचं अमात्यानां राजा मार्गेत सत्त्रिभिः   ।। ०१.१०.२०च्द्  ।।